text: দৈনিক পূর্বকোণ | বাংলাদেশে আধুনিক সংবাদপত্রের পথিকৃৎ ক্যাম্প পুলিশ-র‍্যাবের অভিযান, ইয়াবাসহ আটক ২ রোহিঙ্গা
  ২০ মার্চ, ২০২০ | ১০:১৮ অপরাহ্ণ
  ক্যাম্প পুলিশ-র‍্যাবের অভিযান, ইয়াবাসহ আটক ২ রোহিঙ্গা
  কক্সবাজারের উখিয়ার রোহিঙ্গা ক্যাম্পে দায়িত্বরত পুলিশ ও র‍্যাব- ১৫ সদস্যদের পৃথক অভিযানে ৪ মাদক ব্যবসায়ীকে আটক করেছে। আটক তিনজনের মধ্যে দুইজন রোহিঙ্গা রয়েছে। এ সময় মোট ২৭ হাজার ইয়াবা উদ্ধার করা হয়। আটককৃতদের বিরুদ্ধে মাদকদ্রব্য নিরোধ আইনে মামলা দিয়ে সংশ্লিষ্ট থানায় সোপর্দ করা হয়েছে।
  উখিয়ার কুতুপালং মেগা রোহিঙ্গা ক্যাম্পের ১ নম্বর মধুরছড়া পুলিশ ক্যাম্পের এসআই মোবারক হোসেন জানান, আজ শুক্রবার (২০ মার্চ) ভোরের দিকে ১০ হাজার পিস ইয়াবাসহ এক রোহিঙ্গা কিশোরকে আটক করা হয়েছে। গোপন সংবাদের ভিত্তিতে পুলিশ অভিযান চালিয়ে কুতুপালং -১ নম্বর ইস্ট ক্যাম্পে সি ব্লক থেকে রোহিঙ্গা কবির আহমদের ছেলে এনামুল হাসান (১৯) কে প্রায় ৫০ লক্ষ টাকা মূল্যের ইয়াবা সহ আটক করা হয়।
  এদিকে, র‍্যাব-১৫ এর সদস্যরা শুক্রবার টেকনাফের হোয়াইক্যং বাজারের দক্ষিণে ব্রিজের পাশে ইয়াবা বিক্রির অপেক্ষা কালে লেদা রোহিঙ্গা ক্যাম্পের মো. যুবায়েরকে (২৩) ইয়াবাসহ নিয়ে আটক করা হয়। এ সময় তার কাছ থেকে ৯ হাজার পিস ইয়াবা উদ্ধার করা হয়। সে ওই ক্যাম্পের জিয়াবুল হকের ছেলে।